במכללה הטכנולוגית נוף הגליל נרשמים, מאתרים ופונים לקבלת מלגות | עמקניוז - חדשות העמק
דף הבית » חברה וכלכלה » חינוך » במכללה הטכנולוגית נוף הגליל נרשמים, מאתרים ופונים לקבלת מלגות
במכללה הטכנולוגית נוף הגליל נרשמים, מאתרים ופונים לקבלת מלגות
חוזרים לשגרה: מדור הרישום במכללה עובד ללא הפסקה. צילום: מכללה הטכנולוגית נוף הגליל
24/05/20 | 10:29 | מערכת עמקניוז
בימים אלה ההרשמה במכללה הטכנולוגית נוף הגליל – למקצועות ההנדסה המגוונים, המבוקשים והנדרשים בשוק, בעיצומה. מדור הרישום במכללה עובד ללא הפסקה.
לסלי קושניר ממדור הרישום: "כל כך מרגש היה לגלות שמגפת הקורונה לא גרמה לבני אדם גם בידוד מחשבתי, תכנוני, סטודנטים וסטודנטיות יצרו עמנו קשר במהלך ימי הבידוד והסגר, קיבלו מידע חשוב, שאלו שאלות ואף נרשמו ללימודים לשנת הלימודים הבאה. יצרנו אווירה אמיתית של הבנה והכלת חששות הסטודנטים", אומרת לסלי ומוסיפה: "הנרשמים זכו ל-50% הנחה בדמי הרישום וכן להבטחה חד משמעית כי אם לא יפתחו הלימודים כמתוכנן, כספם יוחזר במלואו".
יצוין כי במכללה הטכנולוגית נוף הגליל נמשכו הלימודים כסדרם באופן מקוון בכל מהלך ימי מגפת הקורונה. צוות המרצים המשיך את הרצף הלימודי, תגבורים נעשו על פי הוראת משרד הבריאות ותוך שמירה על הכללים במכללה. בימים אלה מתקיימות בחינות סוף סמסטר במכללה על פי הוראות משרד הבריאות.
במדור הרישום יזמו אף סיוע משמעותי נוסף, זיהוי, איתור והצעה לסטודנטים הנרשמים, לפנות באופן עצמאי לקרנות לצורך קבלת מלגות היכולות להיטיב עמם במימון הלימודים. "נסייע לכל סטודנט שיבקש בהפניה , שתתבצע על ידי הסטודנט לקבלת מלגת סיוע", אומרת לסלי.
מנכ"לית המכללה, תרצה ריבק: "מי שחושב על עתידו המקצועי, חברתי, כלכלי, מבין ויודע שזה הזמן להצטרף ללימודים במכללה הטכנולוגית נוף הגליל, מקצועות ההנדסה נדרשים ומבוקשים מאוד בתעשייה".